b"\n_START_ARTICLE_\nMaryland\n_START_SECTION_\nHistorie\n_START_PARAGRAPH_\nStaten har f\xc3\xa5tt sitt navn etter kong Karl I av Englands dronning Henrietta Maria. Noen landomr\xc3\xa5der rundt Chesapeake Bay ble i 1632 gitt til lord Baltimore Cecil Calvert, av den engelske kongen, og han oppkalte kolonien etter giverens hustru. Koloniens f\xc3\xb8rste hovedstad St. Mary's City ble grunnlagt i 1634 av Calverts bror Leonard Calvert (1606\xe2\x80\x931647)._NEWLINE_Maryland var spesiell i forhold til de andre britiske koloniene i Amerika fordi den ble grunnlagt av katolikker. George Calvert hadde v\xc3\xa6rt Secretary of state i kolonien, men trakk seg da han konverterte til katolisismen i 1625. I 1632 gav kong Karl ham i oppgave \xc3\xa5 stifte en katolsk koloni. Maryland innf\xc3\xb8rte i 1649 Toleration Act som skulle hindre at katolikker ble straffet med yrkesforbud. I 1650-\xc3\xa5rene kom det til en borgerkrig som puritanerne vant, men Maryland forble en brokete og sammensatt stat. Slaveri var tillatt, og staten l\xc3\xa5 s\xc3\xb8r for Mason-Dixon-linjen, men deltok ikke p\xc3\xa5 S\xc3\xb8rstatenes side under den amerikanske borgerkrigen."